Howard Baker

Howard Henry Baker, Jr. (15. marraskuuta 1925 Huntsville, Tennessee – 26. kesäkuuta 2014 Huntsville, Tennessee) oli yhdysvaltalainen republikaanisen puolueen poliitikko.

Valmistuttuaan The McCallie Schoolista Chattanoogassa Baker opiskeli Tulanen yliopistossa New Orleansissa ja palveli vuosina 1943–1946 Yhdysvaltain laivastossa. Hän valmistui Tennesseen yliopistosta vuonna 1949 ja aloitti työnsä lakimiehenä.

Bakerin isä Howard Sr. oli Yhdysvaltain edustajainhuoneessa vuosina 1951–1964. Nuorempi Baker valittiin Yhdysvaltain senaattoriksi Tennesseestä vuosiksi 1967–1985 ja oli senaatin enemmistöjohtajana vuosina 1981–1985. Baker oli ensimmäinen republikaanipuolueen senaatin enemmistöjohtaja sitten William Knowland vuosina 1953–1955. Hän oli myöhemmin Valkoisen talon kansliapäällikkö (1987–1988) ja Yhdysvaltain Japanin-suurlähettiläs (2001–2005).

Baker oli vuonna 1980 ehdolla presidentiksi, mutta putosi kilvan varhaisessa vaiheessa. Hänelle myönnettiin vuonna 1984 Presidential Medal of Freedom. Hänen puolisonsa oli Nancy Kassebaum Baker.

Lähteet

Yhdysvaltain senaatin jäsenet
Yhdysvaltalaiset republikaanipoliitikot
Presidential Medal of Freedom
Yhdysvaltain senaatin enemmistöjohtajat
Valkoisen talon kansliapäälliköt
Yhdysvaltalaiset diplomaatit
Vuonna 1925 syntyneet
Vuonna 2014 kuolleet